Felhívás a választási dokumentumok megőrzésére | Váci Napló Online
Érdekes felhívást jelent meg a Vác Város Levéltárának honlapján. Arra kérik a mostani választási kampányban résztvevőket, hogy az általuk a kampányban használt eszközökből, dokumentumokból juttassanak el a levéltárnak is két-két példányt megőrzésre.
A szakemberek ezeket rendszerezve, kategorizálva szeretnék megőrizni az utókornak és a későbbi kutatásokhoz.
“Levéltárunk gyűjteni kívánja és az utókor részére megőrizni a 2014. évi választási nyomtatványokat (szórólapokat, plakátokat és egyéb kiadványokat) –, valamint tárgyakat (jelvényeket, kitűzőket, zászlókat stb.), ezért kérjük a választásokban résztvevő szervezeteket és magánszemélyeket, hogy ezeket két-két példányban juttassák el Vác Város Levéltárába (2600 Vác, Múzeum u. 4.)” – olvasható a felhívásban.
Megtehetik személyesen, folyamatosan vagy a választások végén. A levéltárépület kapuján levő levélbedobó is használható e célra – hívják fel a figyelmet. (Váci Napló) ♦
← Previous Angol és német nyelvi meghallgatás a Boronkayban
A Titanictól a bödönhajóig: először a Boat Show-n Next →
2016. 04. 29. 2016. 04. 28. Furucz Zoltán
Váci Napló friss/SMS: Dunakeszin lesz a megyei rendőr- és tűzoltó nap